American Doll Posse

**American Doll Posse** on yhdysvaltalaisen laulaja-lauluntekijä Tori Amosin albumi vuodelta 2007. Se on Amosin yhdeksäs sooloalbumi. Albumi julkaistiin useimmissa Euroopan maissa 30. huhtikuuta ja Yhdysvalloissa 1. toukokuuta 2007.

Albumista on olemassa kaksi erilaista painosta, tavallinen ja erikoisversio, jossa on mukana DVD.

Albumi nousi Yhdysvalloissa Billboard 200 -listan sijalle 5. Suomessa albumi debytoi virallisen albumilistan seitsemännellä sijalla, ja pysyi listalla yhteensä kuusi viikkoa. 

Albumin ensimmäisenä singlenä julkaistiin kappale ”Big Wheel” Yhdysvalloissa ja ”Bouncing Off Clouds” Euroopassa. ”Bouncing Off Clouds” julkaistiin myöhemmin myös Yhdysvalloissa. Albumin kolmas single oli ”Almost Rosey”.

American Doll Posse on konseptialbumi, jolla Amos esiintyy viiden erilaisen naishahmon rooleissa.
Hahmot perustuvat antiikin Kreikan myytteihin, mutta albumi kertoo 2000-luvun Amerikasta. Amos kommentoi hahmojen kautta muun muassa Yhdysvaltojen politiikkaa.

## Doll Posse

*American Doll Posse* sisältää viisi erilaista naishahmoa, jotka Amos kehitti albumin 20 kappaleen ympärille. Hahmot heijastavat erilaisia piirteitä Amosin omasta persoonallisuudesta ja samalla erilaisia naiskuvia omine persoonallisuudenpiirteineen:

The American Doll Posse World Tourilla Amos avaa jokaisen konserttinsa jonakin albumin hahmona. Jokaista hahmoa kuvaa lisäksi yksi sana, joka sisältää nimen Tori.

### Isabel

Isabel  (HisTORIcal) perustuu hahmona kreikkalaiseen Artemis-jumalattareen. Isabel laulaa albumilla kappaleet Yo George, Mr. Bad Man, Devils & Gods, Almost Rosey ja Dark Side of the Sun. Isabel on valokuvaaja ja vahvasti poliittinen persoona. Kiertueella hän on esittänyt "coverit" Amosin kappaleista Sweet Dreams, Tubular Bells, In the Springtime of His Voodoo ja Tombidgee.

### Clyde

Clyde (CliTORIdes) perustuu kreikkalaiseen alamaailman jumalattareen Persefoneen ja laulaa kappaleissa Bouncing off Clouds, Girl Disappearing, Roosterspur Bridge ja Beauty of Speed. Clyde "kantaa henkisiä haavojaan mukanaan, mutta pitäytyy idealistona. Hän tavoittelee efektiä olla olematta kokonainen persoona. Hän yrittää selvittää, mihin uskoo, ja käsitellä elämänsä pettymyksiä" . Kiertueella hän on esittänyt "coverit" Amosin kappaleista Little Amsterdam, Rattlesnakes, Black Dove (January), Juarez ja Little Earthquakes.

### Pip

Pip (ExpiraTORIal) perustuu kreikkalaiseen sodan, viisauden ja sotataitojen jumalattareen Pallas Atheneen ja laulaa kappaleet Teenage Hustling, Fat Slut, Body & Soul (duetto Santan kanssa), Velvet Revolution ja Smokey Joe. Hän on "soturi" ja usein mukana selkkauksissa. Kiertueella hän on esittänyt "coverit" Amosin kappaleista Bliss, Cruel, Heart Of Gold ja The Waitress.

### Santa

Santa (SanaTORIum) perustuu kreikkalaiseen Afrodite-jumalattareen ja laulaa albumilla kappaleet You Can Bring Your Dog, Secret Spell, Body & Soul (duetto Pipin kanssa), Programmable Soda, Dragon ja My Posse Can Do. Santa on sensuelli ja intohimoinen. Kiertueella hän on esittänyt "coverit" Amosin kappaleista Cruel ja God.

### Tori

Tori (TerraTORIes) perustuu kreikkalaisiin jumaliin Demeteriin and Dionysokseen ja laulaa albumilla kappaleet Big Wheel, Digital Ghost, Father's Son, Code Red ja Posse Bonus. Tori on karikatyyri artistista itsestään (julkaistussa promotiokuvassa hahmo seisoo vakaana Raamattu toisessa kädessään ja sana shame (suomeksi *[[häpeä]]*) raapustettuna toiseen käteen).

### Posse blogit

Osana albumin markkinointi on kirjoitettu blogien sarja. Jokainen albumin hahmo kiertelee Internetissä erilaisilla sivustoilla kirjoittamassa itsestään, ja fanit on kutsuttu etsimään nämä blogit. Amos on maininnut haastattelussa, että hän jatkaa blogien päivittämistä joulukuuhun 2007 saakka.

## Livealbumit

Amos markkinoi albumia *American Posse Tour* -nimisellä kiertueella. Hän esiintyi eri hahmojen rooleissa myös livenä. Amos julkaisi kiertueen konserteista livealbumien sarjan *[[Legs and Boots]]* syksyllä 2007. Yhteensä 27 konserttia Yhdysvalloissa ja Kanadassa äänitettiin ja julkaistiin digitaalisesti.

## Kappaleet
Kappaleen jälkeen on eritelty, kenen hahmon näkökulmasta kappale on laulettu.

## Tekijät

* Isabel – laulu kappaleissa 1, 7, 11, 18, 20
* Clyde – laulu kappaleissa 3, 9, 16, 17, taustalaulu kappaleessa 5
* Pip – laulu kappaleissa 4, 8, 12, 19, 22, taustalaulu kappaleessa 15
* Santa – laulu kappaleissa 6, 10, 12, 14, 23, taustalaulu kappaleessa 3
* Tori Amos – laulu kappaleissa 2, 5, 13, 15, 21, taustalaulu kappaleessa 20, Bösendorfer-piano kappaleissa 1–7, 9–10, 12–23, sähköpiano kappaleessa 3, Rhodes kappaleissa 7, 13, 23, ns. pystypiano kappaleessa 17, Wurlitzer-sähköpiano kappaleessa 20, klavikordi kappaleessa 22, mellotron kappaleessa 23
* Matt Chamberlain – rummut ja lyömäsoittimet kappaleissa 2–7, 9–10, 12–13, 15–18, 20–23
* Jon Evans – basso kappaleissa 2–7, 9–10, 12–13, 15–18, 20–23
* Mac Aladdin – sähkökitara kappaleissa 2–8, 10, 12–13, 15–18, 20, 22–23, ukulele kappaleissa 7, 11, sähköiset 6- ja 12-kieliset kitarat kappaleissa 10, 13, 18, 20, mandoliini kappaleissa 11, 19, akustinen kitara kappaleissa 11–12, 15–16, 20, E-Bow-kitara kappaleessa 22
* Edward Bale, Matthew Elston, Holly Butler, Rosmary Bank – jousikvartetto kappaleissa 9, 14
* John Philip Shenale – jousisovitukset kappaleisiin 9, 14, vaskipuhallinsovitukset kappaleeseen 14
* Nick Hitchens – tuuba, baritonitorvi kappaleissa 14

## Arvostelut
* AllMusic: 
* Desibeli.net: 
* Entertainment Weekly: C+
* Metacritic: 69/100
* Soundi: 

## Listasijoitukset

## Lähteet

## Aiheesta muualla
* American Doll Posse Discogs-sivustolla
* American Doll Posse AllMusic-sivustolla